stanford-oval/wikipedia huggingface dataset:
Hugo Chávez
Chávezin politiikka > Sosiaaliset ohjelmat

Chávez on aloittanut lukuisia sosiaalisia ohjelmia, kuten maksuttoman terveydenhuollon levittämisen köyhille seuduille sekä peruskoulutus- ja lukutaitokampanjan, jonka tarkoituksena on opettaa ihmisille lukutaidon ohella heidän perustuslailliset oikeutensa maan kansalaisina. Muun muassa Maailman terveysjärjestö WHO on kiittänyt tätä toimintaa. Ulkomaiset tahot ovat olleet mukana projekteissa. Venezuela on esimerkiksi myynyt Kuuballe halpaa öljyä vastineeksi asiantuntija-avusta. Suurin osa sosiaalisista uudistuksista rahoitetaan öljytuloilla valtiollisen öljy-yhtiön PDVSA:n kautta. Kesällä 2009 julkaistiin tutkimus, jonka mukaan viimeisten kymmenen vuoden ajan, jotka Chávez oli vallassa, köyhyydessä elävien määrä väheni Venezuelassa 49 prosentista 26,4 prosenttiin. Lisäksi kymmenen vuoden aikana työttömyys väheni 15 prosentista 7,5 prosenttiin.
Vuonna 2009 julkaistussa YK:n inhimillisen kehityksen indeksissä (engl. HDI) Venezuela nousi sijalle 58., nousten aiemmalta 62. sijalta 186 maan taulukossa. Venezuelan HDI on kasvanut tasaisesti, vuonna 1980 se oli .765 ja vuonna 2007 se oli noussut .844:ään. YK:n raportin mukaan nousua selittävät lapsikuolleisuuden väheneminen, lukutaidon paraneminen ja koulutukseen pääsyn helpottuminen. Chávezin valtaannousun vuodesta 1999 vuoteen 2007 julkisen terveydenhuollon tarjonta lisääntyi räjähdysmäisesti, lapsikuolleisuus puolittui ja lukutaidottomuus katosi lähes kokonaan. Raportissa huomautettiin, että luvut ovat vuodelta 2007, siis ennen maailmanlaajuista talouskriisiä.
Unesco julkaisi tammikuussa 2010 tutkimuksen, jonka mukaan Venezuelassa koulua käyvien lasten määrä on kasvanut huomattavasti Chávezin valtakaudella. Samoin myös maan Education for all Development Index (EDI) nousi 5,1 prosenttia vuosien 1999 ja 2007 sekä 2,4 prosenttia vuosien 2006 ja 2007 välillä. EDI indeksi määrittelee kehitystä kouluun pääsemisen mahdollisuuksien, tasa-arvon ja laadun pohjalta, jotka pohjaavat yleismaailmalliseen peruskoulutukseen, aikuisten lukutaitoon sekä oppilaiden menestykseen kahdeksanteen luokkaan asti. Venezuela sijoittui EDI listalla sijalle 59. 128 maan joukossa. Kolme vuotta aiemmin maan sijoitus oli 64. Listan ykkönen oli Norja ennen Japania.
Kesäkuussa 2010 YK:n yleiskokouksen puheenjohtaja Ali Abdessalam Treki kiitti Venezuelan ponnisteluja Millennium-julistuksen tavoitteiden täyttämiseksi. Trekin mukaan Venezuelan saavutusten tulisi olla mallina muille maille. Chávez käynnisti vuonna 2003 ”missiona” tunnetun sosiaali-ohjelman, jonka myötä lukutaidottomuus on lähestulkoon hävinnyt ja terveydenhuolto parantunut. Vuonna 2010 peräti 46 prosenttia hallituksen budjetista oli suunnattu sosiaali-palveluiden, kuten koulutuksen ja terveydenhuollon kehittämiseen. Millennium-julistuksen tavoitteina on mm. nälänhädän ja köyhyyden vähentäminen, naisten tasa-arvon lisääminen, lapsikuolleisuuden vähentäminen, tautien ehkäiseminen sekä pitkäjännitteinen ympäristökehitys.
Chávezin politiikka > Maareformi

Chávezin kaudella Venezuelassa käynnistettiin myös maareformi, jonka tarkoituksena on ruokaturvallisuuden parantaminen ja maaseudun uudelleenkansoitus ruoan tuontitarpeen vähentyessä. Tarkoitus on jakaa pientilallisille ja pienille osuuskunnille perinnöllisiä, ei-myytäviä oikeuksia maahan. Maareformi kohdistuu pääasiassa valtion omistamiin käyttämättömiin maihin. Reformin sanamuoto mahdollistaa myös käyttämättömän yksityisen maan jakamisen korvausta vastaan, mutta toistaiseksi näin on tehty vain tapauksissa, joissa valtio on jo ennalta kiistänyt yksityisen omistusoikeuden.[lähde? ]
12. lokakuuta 2009 Chávezin hallitus ilmoitti luovuttavansa yli 40 000 hehtaaria maata Venezuelan alkuperäiskansojen käyttöön Sierra de Perijan kansallispuistossa. Päivämäärä, jolloin luovutus tehtiin oli merkittävä, koska 12. lokakuuta 1492 Kolumbuksen katsotaan löytäneen Amerikan ja kolonialismin alkaneen. Venezuelassa 12. lokakuuta tunnetaankin nykyään ”vastarinnan päivänä”.
Chávezin politiikka > Chávezin kotimainen suosio

Vuoden 2010 lopulla julkaistiin 2011 Latinobarometro report, jossa tiedusteltiin kansalaisten mielipiteitä 18 Latinalaisen Amerikan maassa. Kyselyn mukaan demokratian kannatus venezuelalaisten keskuudessa oli noussut Chávezin aikana, ja se oli 84 prosenttia (2009 sekä 2010), kun se aiemmin oli 62 prosenttia (1996) ja 64 prosenttia (1997). Venezuelalaiset arvioivat myös hallintonsa demokraattisuuden, antaen Chávezin hallinnolle arvosanaksi 7,4 (asteikolla 10 demokraattisin, 1 epädemokraattisin). Vuosina 2002–2010 Chávezin hallituksen hyväksyi 53 prosenttia venezuelalaisista, korkeamman hyväksynnän saivat vain Argentiinan, Kolumbian ja Chilen hallitukset. Chávezin virkakauden toimet hyväksyi 55 prosenttia venezuelalaisista.
Vuonna 2012 International Consulting Servicesin (ICS) toimeenpaneema kysely osoitti, että 53 prosenttia vastanneista katsoi Chevezin harjoittaman sosialismin takaavan maan kehittymisen. Sosiaalisia ohjelmia taas tuki 80 prosenttia vastanneista. Kyselyssä mitattiin myös Chávezin suosio tulevissa vaaleissa, kyselyn mukaan Chávez saisi 58,2 prosenttia äänistä.
Chávez voitti vuoden 2012 presidentinvaalit, saaden 54,5 prosenttia äänistä, opposition ehdokkaan Henrique Caprilesin jäätyä 44,9 prosenttiin.
Autoritaarinen demokratia

Chávezin Venezuela noudattaa Sudanin, Zimbabwen ja muiden tavoin autoritaarisen demokratian mallia, joka yhdistää muodollisen demokraattiseen mandaattiin populistisen sosialismin ja Yhdysvaltojen-vastaisuuden. Chávez myös pitää Castroja vallassa öljyrahoilla.
Chávez on ”alistanut oikeuslaitoksen, tyrannisoinut tiedotusvälineitä ja ahdistellut oppositiota” muttei silti ole saanut oppositiota yhtä nujerretuksi kuin Iran, Venäjä tai Kuuba.
Autoritaarinen demokratia > Maailmanpankki ja kansainvälinen valuuttarahasto

Chávez ilmoitti 30. toukokuuta 2007 Venezuelan eronneen muodollisesti Maailmanpankista ja Kansainvälisestä valuuttarahastosta – joita hänen mukaansa dominoi Yhdysvaltojen imperialismi – sekä maan maksaneen kaikki velkansa viisi vuotta etuajassa. Etelä-Amerikassa on perustettu Chávezin ajatuksesta ”Etelän Pankki” (Banco del Sur), joka tarkoituksena on vähentää Maailmanpankin ja IMF:n vaikutusta alueella.
Esikuvat

Hugo Chávez piti esikuvanaan ennen kaikkea Etelä-Amerikan liittovaltiota ajanutta vapaussankaria Simón Bolívaria, jonka mukaan hän on nimennyt politiikkansa ”bolivarianismiksi”. Toinen tärkeä vaikuttaja on ollut Kuuban pitkäaikainen johtaja Fidel Castro. Samaten hän on ilmaissut ihailunsa myös niin Karl Marxin, Vladimir Leninin kuin Lev Trotskinkin ajatuksia kohtaan.[lähde? ]
Vuonna 2010 Chávez kaivautti Bolívarin haudastaan ja rakennutti sitten tälle marmorimausoleumin.
Kritiikkiä Chávezia kohtaan > Rikollisuus

Sen jälkeen kun Chávez valittiin presidentiksi, Venezuelan rikollisuus kasvoi. Ryöstöt ja näistä johtuvat murhat lisääntyivät. Lakia valvova ja toimeenpaneva koneisto oli korruptoitunut ja tehoton. Kidnappausten määrä räjähti nousuun. Vankiloissa vallitsi vahvimpien rikollisten laki. Pääkaupunki Caracas on nykyään paikallisille ja matkailijoille yksi maailman turvattomimmista kaupungeista. Yhdysvallat syytti joitain Venezuelan viranomaisia huumekartellien jäseniksi. Chavez käytti mielenosoitusten vaientamiseen väkivaltaisia colectivos-joukkioita, joista ainakin osa on rikollisia.
Kritiikkiä Chávezia kohtaan > Talousongelmat

Kun hallitus otti valvontaansa maatiloja ja tehtaita, ne lakkasivat tuottamasta.
Kritiikkiä Chávezia kohtaan > Nepotismi ja vallan keskittäminen

Hugo Chávezia on syytetty nepotismista nimittäessään ihmisiä poliittisiin virkoihin. Hänen isänsä Hugo de los Reyes Chávez on Barinasin osavaltion vaaleilla valittu kuvernööri.
Hänen isoveljensä Adán Chávez on Venezuelan opetusministeri. Nuorempi veli Argenis Chávez on Barinasin osavaltion pääsihteeri. Toinen nuorempi veli Adelis Chávez on johtajana Sofitasa-pankissa, joka on puolivaltiollinen. Kolmas nuorempi veli Narciso Chávez vastaa yhteistyöstä Kuuban kanssa.[lähde? ]
Chávezia on kritisoitu myös pyrkimisestä yksipuoluejärjestelmään. Hän on ilmoittanut, että haluaa hajanaisten tukijoidensa sulautuvan yhdeksi puolueeksi. Kolme suurinta Chávezin liittolaispuoluetta on kuitenkin kieltäytynyt hajottamasta itseään liittyäkseen uuteen Venezuelan yhdistyneeseen sosialistipuolueeseen. Perusteluina kieltäytymisille on esitetty mm. se, että uuden puolueen rakenne tulisi olemaan epädemokraattinen eikä antaisi puolueiden eri näkemyksille tilaa. Toisaalta tammikuussa 2007 myönnetyt valtuudet hallita asetuksin ovat tehneet puolueista jo käytännössä toimintakyvyttömiä ainakin seuraavan 18 kuukauden ajaksi.[lähde? ]
Kritiikkiä Chávezia kohtaan > Korruptio

Talousministeri Jorge Giordani ilmoitti tammikuussa 2016, että Chavezin presidenttikaudella valtion kassasta vietiin laittomasti jopa 300 miljardia dollaria. Monet Chavezin entiset lähipiiriläiset siirtyivät ulkomaille elämään ylellistä elämää.
Vastausta esitettyyn kritiikkiin > Sensuuri

Kesällä 2007 RCTV-kanavan luvan uusimisesta aiheutunut kohu aiheutti kritiikkiä Chávezin harjoittamasta sensuurista, mutta myös toisenlaisia puheenvuoroja kuultiin. Median riippumattomuutta ja reiluutta tarkkaileva vasemmistolainen järjestö FAIR huomautti, että RCTV tuki avoimesti Chávezin vastaista vallankaappausta vuonna 2002. FAIRin mukaan kaappauksen tukijat esitettiinkin nyt ”sananvapauden marttyyreina”. Myös mm. journalisti John Pilger ja entinen työväenpuolueen brittiparlamentaarikko Tony Benn osallistuivat The Guardianissa julkaistuun kirjeeseen, jossa todettiin, että jos BBC tai ITV toimisi Englannissa samalla tavalla hallitusta vastaan kuin RCTV Venezuelassa, sillä olisi vastaavia seurauksia. Elokuussa 2009 Chávezin hallitus kiisti syytökset sananvapauden rajoittamisesta ja huomautti, että radiokanavat voivat jatkaa toimintaansa esimerkiksi lähettämällä lähetyksiään internetissä. Chávez on ollut törmäyslinjalla yksityisen median kanssa vuodesta 2002, jolloin yksityinen media tuki Chávezin vallastasyöksemisyritystä. Chávezin omasta mielestä asemien siirto kansalaisten haltuun on yksi askel bolivaarisen yhteiskunnan muodostamisessa. Elokuun alussa pieni ryhmä Chávezia kannattavan United for Venezuela Party:n (UPV) jäseniä hyökkäisi hallitusta kritisoivan Globovisionin asemalle. Chávez tuomitsi iskun ja ilmoitti epäiltyjen pidätyksestä seuraavana päivänä.
The Guardianiin kirjoittamassaan kolumnissa Latinalaisen Amerikan tutkija Francisco Dominguez huomautti, että Venezuelan median hallitsevana voimana ovat edelleen Chávezille kriittiset kanavat. Dominiguezin mukaan yli 200 oppositiota tukevaa epäsäännöllisesti operoivaa radiokanavaa jatkoi toimintaansa, vaikka ne eivät uusineet toimilupaansa.
BBC Mundo julkaisi vuonna 2011 OpenNetin tekemän tutkimuksen, jonka mukaan Venezuelasta ei löytynyt mitään todisteita internetin sensuroinnista.
Vastausta esitettyyn kritiikkiin > South of the Border

Yhdysvaltalainen elokuvaohjaaja Oliver Stone teki vuonna 2009 dokumenttielokuvan South of the Border, jossa hän kiersi haastattelemassa Etelä-Amerikan eri johtajia, jotka ajavat yhteiskunnallista muutosta ja pyrkivät irrottamaan maitaan USA:n vaikutusvallasta. Yksi Stonen haastattelemista presidenteistä oli Hugo Chávez. Stonen mukaan hänen elokuvansa tarkoitus on heijastella Etelä-Amerikassa tapahtuvia yhteiskunnallisia muutoksia ja toimia samalla vastapainona USA:n ja Euroopan medioille, jotka esittävät Chávezin diktaattorina. Hollywoodin tähdistä myös Sean Penn on ilmaissut tukensa Chávezille.
Aiheesta muualla

Kuvia tai muita tiedostoja aiheesta Hugo Chávez Wikimedia Commonsissa
Sitaatteja aiheesta Hugo Chávez Wikisitaateissa
Blog de Hugo Chavez - Chavezin virallinen blogi (espanjaksi)
BBC NEWS | America | Profile: Hugo Chavez (englanniksi)
Hugo Chávez Elävässä Arkistossa
Venezuelassa tehdyt sieppaukset 1989 - 2011.
Lähde: CICPC
* Pikasieppauksia ei luultavasti ole mukana tilaston pohjatiedoissa.
Ronja Arvilommi

Ronja Arvilommi on suomalainen entinen lapsinäyttelijä. Hänen ensiesiintymisensä oli vuonna 2008 ensi-iltansa saaneessa Kaisa Rastimon perhe-elokuvassa Myrsky. Arvilommi esittää elokuvan pääosan, johon hänet valittiin viidensadan tytön joukosta. Hän sai roolisuorituksestaan parhaan lapsinäyttelijän palkinnon Schlingelin elokuvajuhlilla vuonna 2008. Arvilommi esiintyi elokuvan jälkeen myös muutamassa televisiomainoksessa. Vuonna 2011 hän esiintyi Turun Ruotsalaisen Teatterin Les Misérablesissa Cosetten roolissa. Tämän jälkeen hän on ollut mukana Turun Nuoren Teatterin produktioissa.
Jo ennen Myrskyn ilmestymistä Arvilommi tanssi Turun kaupunginteatterin Prinsessa Ruusunen -satunäytelmässä, johon hän pääsi balettiryhmänsä kautta.
Aiheesta muualla

Ronja Arvilommi Internet Movie Databasessa. (englanniksi)
Ronja Arvilommi Elonetissä.
Tenava-verkkolehti syyskuu 2008 (Arkistoitu – Internet Archive)
Jensen Ackles

| Jensen Ackles |
| --- | --- |
 Jensen Ackles San Diegon Comic-Conissa 2015.
Henkilötiedot
Koko nimi:  Jensen Ross Ackles
Syntynyt: 1. maaliskuuta 1978 (ikä 46) Dallas, Texas, Yhdysvallat
Ammatti:  näyttelijä
Puoliso:  Danneel Harris (2010–)
Näyttelijä
Aktiivisena:  1995–
Merkittävät roolit:  Eric Brady (Päivien viemää) Dean Winchester (Supernatural) Tom Hanninger (My Bloody Valentine) Jake Gray (Sielunsyöjä)
Palkinnot
 Soap opera Digest award, vuoden paras miestulokas v. 1998 
Aiheesta muualla
IMDb 
Jensen Ross Ackles (s. 1. maaliskuuta 1978 Dallas, Texas) on yhdysvaltalainen näyttelijä, joka on esiintynyt muun muassa Dean Winchesterinä televisiosarjassa Supernatural sekä Eric Bradynä televisiosarjassa Päivien viemää.
Ura

Jensen Ackles työskenteli mallina nelivuotiaasta, mutta keskittyi näyttelemiseen vuodesta 1996 lähtien. Hän esiintyi useissa Mr. Rhodesin, Sweet Valley High’n ja Cybillin jaksoissa ennen kun liittyi  Päivien viemää -saippuasarjaan Eric Bradyn rooliin vuonna 1997. Vuonna 1998 Ackles voitti Soap Opera Digest Award -palkinnon vuoden miestulokkaana ja ansaitsi Emmy-ehdokkuuden kolmesti: vuosina 1998, 1999 ja 2000.
Ackles päätti työnsä Päivien viemää -sarjassa vuonna 2000, kun hän sai osan Marilyn Monroen elämästä kertovassa minisarjassa Blonde. Seuraavaksi Ackles esiintyi sivuosassa James Cameronin televisiosarjassa Dark Angel, jossa hän esitti sarjamurhaajaa Ben/X5-493. Ackles näytteli sarjassa aina sen lopettamiseen saakka eli vuoteen 2002.
Ackles työskenteli näyttelemisen parissa koko vuoden 2003; hän liittyi muun muassa WB:n hittisarjan Dawson’s Creek näyttelijäkokoonpanoon. Ackles oli tuottajien ensimmäinen vaihtoehto Eliza Dushkun hahmon rakkauden kohteeksi sarjan Pelastaja toisella kaudella, mutta Ackles ei kuitenkaan hyväksynyt tarjousta. Vuonna 2004 Ackles esitti jalkapallovalmentajan avustajaa sarjassa Smallville ja vuonna 2005 pääosaa elokuvassa Sielunsyöjä. Kesällä 2008 Ackles valittiin näyttelemään uudelleenfilmatisoituun kauhuelokuvaan My Bloody Valentine.
Vuosina 2005–2020 Ackles on näytellyt Dean Winchesteriä CW:n jännityssarjassa Supernatural.
Yksityiselämä

Ackles syntyi Dallasissa, Texasissa Donna Joan (o.s. Shaffer) ja näyttelijä Alan Roger Acklesille. Ackles suunnitteli nuorena erikoistuvansa urheilulääketieteeseen Texasin teknillisessä yliopistossa ja valmistuvansa fysioterapeutiksi, mutta muuttikin Los Angelesiin Kaliforniaan aloittaakseen uran näyttelijänä.
Ackles avioitui toukokuussa 2010 Danneel Harrisin kanssa kolmen vuoden seurustelun jälkeen. Kihloihin he olivat menneet marraskuussa 2009. He saivat tyttären 2013. Kaksoset, tyttö ja poika, he saivat vuoden 2016 lopussa.
Filmografia

| Vuosi | Elokuva | Rooli | Huomioita |  |
| --- | --- | --- | --- | --- |
| 2001 | Blonde | Eddie G | Televisioelokuva |  |
| 2004 | The Plight of Clowana | Jensen | Lyhytelokuva |  |
| 2005 | Sielunsyöjä | Jake Gray | Suoraan DVD:lle |  |
| 2007 | Ten Inch Hero | (Boaz) Priestly |  |  |
| 2009 | My Bloody Valentine | Tom Hanniger |  |  |
| 2010 | Batman: Under the Red Hood | Red Hood (Jason Todd) (ääni) | Suoraan DVD:lle |  |
| 2021 | Batman: The Long Halloween | Bruce Wayne / Batman (ääni) |  |  |
| Vuosi | Sarja | Rooli | Huomioita |
| --- | --- | --- | --- |
| 1996 | Wishbone | Michael Duss | "Viva Wishbone!" (Jakso: 1x34) |
| 1996 | Sweet Valley High | Brad | Jakso: "All Along in the Water Tower" |
| 1996–1997 | Mr. Rhodes | Malcolm | 7 jaksoa |
| 1997 | Cybill | David | "The Wedding" (Jakso: 3x22) |
| 1997–2000, 2002 | Päivien viemää | Eric Brady | 287 jaksoa |
| 2001–2002 | Dark Angel | Ben/X5-493 and Alec/X5-494 | 22 jaksoa |
| 2002–2003 | Dawson’s Creek | C.J. | 12 jaksoa |
| 2003–2004 | Still Life | Max | 6 jaksoa |
| 2004–2005 | Smallville | Jason Teague | 22 jaksoa |
| 2005–2020 | Supernatural | Dean Winchester | 327 jaksoa |
| 2022– | The Boys | Soldier Boy | 7 jaksoa |
| Vuosi | Videopeli | Rooli |
| --- | --- | --- |
| 2010 | Tron: Evolution | Gibson |
| 2011 | The 3rd Birthday | Kyle Madigan |
Aiheesta muualla

Kuvia tai muita tiedostoja aiheesta Jensen Ackles Wikimedia Commonsissa
Jensen Ackles Internet Movie Databasessa. (englanniksi)
Ackles (vasemmalla) ja Supernatural-sarjan toinen päänäyttelijä Jared Padalecki vuonna 2008.
Nikkilänjärvi (Orivesi)

| Nikkilänjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°34′32″N, 24°33′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Eräjärveen 
Järvinumero:  35.726.1.002
Mittaustietoja
Pinnankorkeus:  87,1 m  
Rantaviiva:  1,202 km  
Pinta-ala:  5,997 ha  
Tilavuus:  0.000090 km³ 
Keskisyvyys:  1,5 m  
Valuma-alue:  0,96 km²  
Saaria:  ei saaria 
 fiNikkilänjärvi 
Nikkilänjärvi  on Pirkanmaalla Orivedellä Eräjärven taajamassa sijaitseva järvi.
Maantietoa

Järven pinta-ala on 6,0 hehtaaria ja se on 450 metriä pitkä ja 250 metriä leveä. Sen rantoja ympäröivät eri suunnilta taajaman lähellä sijaitsevat peltomaat, jotka viettävät pääosin rannoille päin. Järvellä ei ole kartan mukaan saaria. Sen rantaviivan pituus on 1,2 kilometriä ja rannat ovat pääasiassa peltoa tai rantakosteikkoa. Rannan tuntumaan ylettyy taajaman taloja sekä kirkon mäen suunnalla että Kortelahden suunnalla. Niille tulee tie yhdystieltä 3260, joka kiertää järven sen itäpuolelta.
Vedenlaatu

Järven vedenlaatu on heikko, sillä aikaisimpina vuosina siihen laskettiin jätevedenpuhdistamon vesiä. Järven tilaa on seurattu mittauksin ainakin vuosien 1996–2009 aikana. Veden kokonaisfosforipitoisuuksien keskiarvo oli tänä aikana 200 mikrogrammaa litrassa vettä (μg/l) ja kokonaistyppipitoisuuksien keskiarvo 2600 μg/l. Tulosten perusteella Nikkilänjärvi on erittäin rehevöitynyt järvi. Vedenpuhdistamon jätevesien fosforipitoisuudet olivat noin 300 μg/l. Ylivirtauskausina järvestä valuu ravinteikkaista vettä Eräjärveen, joka kuormittuu siitä lisää. Eräjärven kunnostushankkeen yhteydessä onkin ehdotettu Nikkilänjärven kemiallista käsittelyä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 87,1 metriä mpy. Valuma-alueen pinta-ala on 0,96 neliökilometriä (km²), josta 0,27 km² eli 29 % on peltoa ja 0,52 km² metsämaata. Rakennettua aluetta on 0,1 km². Järvestä lähtee lyhyt laskuoja Eräjärven Kortelahteen.
Historiaa

Vuoden 1855−1856 Kalmbergin kartastossa järvi oli peltomaiden ympäröimä. Silloin kirkonkylän tie kulki järven länsipuolelta ohi etelään.
Dominic Purcell

| Dominic Purcell |
| --- | --- |
 Dominic Purcell San Diegon Comic-Conissa 2016.
Henkilötiedot
Koko nimi:  Dominic Haakon Myrtvedt Purcell
Syntynyt: 17. helmikuuta 1970 (ikä 54) Wallasey, Merseyside, Englanti
Ammatti:  näyttelijä
Puoliso:  Rebecca Williamson (1998–2008)  Tish Cyrus (2023-)
Näyttelijä
Aktiivisena:  1991–
Merkittävät roolit:  Lincoln Burrows (Pako) Mick Rory (Legends of Tomorrow)
Aiheesta muualla
IMDb 
Elonet
Dominic Haakon Myrtvedt Purcell (s. 17. helmikuuta 1970 Merseyside, Englanti) on englantilaissyntyinen australialainen näyttelijä. Hänet tunnetaan muun muassa televisiosarjasta Pako, jossa hän esiintyy pääroolissa.
Nuoruus

Purcell syntyi Englannissa vuonna 1970, mutta vietti nuoruutensa norjalaisen isänsä ja irlantilaisen äitinsä kanssa Australiassa. Hän opiskeli näyttelemistä Western Australian Academy of Performing Artsissa (WAAPA) yhdessä Hugh Jackmanin ja Frances O’Connorin kanssa. Valmistuttuaan Purcell sai pääroolin australialaisesta televisiosarjasta RAW FM.
Vuonna 2000 Purcell muutti Yhdysvaltoihin ja asui pitkään Los Angelesissa Kaliforniassa vaimonsa Rebeccan kanssa. Heillä on neljä lasta. Pariskunta erosi vuonna 2008. Vuosina 2011–2014 seurusteli AnnaLynne McCordin kanssa.[lähde? ]
Ura

Muutettuaan Yhdysvaltoihin Purcell sai pääroolin televisiosarjasta Mies vailla nimeä vuonna 2002. Hänen läpimurtoroolinsa oli elokuvassa Vaarallinen tehtävä II (2000). Vuonna 2004 hän esiintyi vampyyri Draken (Draculan nykyaikaistettu nimi) roolissa elokuvassa Blade: Trinity.
Vuosina 2005–2009 Purcell näytteli Lincoln Burrowsia televisiosarjassa Pako. Vuonna 2015 Purcellin vahvistettiin palaavan sarjan vuonna 2016 esitettävälle kymmenjaksoiselle tuotantokaudelle. Purcell on myös vieraillut sarjassa House ja esiintynyt elokuvissa The Gravedancers sekä Primeval.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1999 | Äänetön saalistaja | Silent Predators | kuorma-auton kuljettaja |
| 1999 | First Daughter | First Daughter | Troy Nelson |
| 2000 | Vaarallinen tehtävä II | Mission: Impossible II | Ulrich |
| 2001 | Rikospaikalla | Scenes of the Crime | Rikospaikalla |
| 2002 | Cubic | Equilibrium | Seamus |
| 2003 | Uhka merellä | Visitors | Luke |
| 2004 | Three Way | Three Way | Lewis ”Lew” Brookbank |
| 2004 | Blade: Trinity | Blade: Trinity | Drake |
| 2006 | The Gravedancers | The Gravedancers | Harris McKay |
| 2007 | Primeval | Primeval | Tim Manfrey |
| 2009 | Lopullinen pako | Prison Break: The Final Break | Lincoln Burrows |
| 2009 | Blood Creek | Blood Creek | Victor Alan Marshall |
| 2011 | House of the Rising Sun | House of the Rising Sun | Tony |
| 2011 | Escapee | Escapee | Jaxon |
| 2011 | Killer Elite | Killer Elite | Davies |
| 2011 | Olkikoirat | Straw Dogs | Jeremy Niles |
| 2012 | Hijacked | Hijacked | Otto Southwell |
| 2012 | Bad Karma | Bad Karma | Mack |
| 2013 | Officer Down | Officer Down | Royce Walker |
| 2013 | Suddenly | Suddenly | Baron |
| 2013 | Vikingdom | Vikingdom | Eirick |
| 2013 | Breakout | Breakout | Tommy Baxter |
| 2013 | Ice Soldiers | Ice Soldiers | Malraux |
| 2013 | In the Name of the King 3: The Last Mission | In the Name of the King 3: The Last Mission | Hazen Kaine |
| 2013 | Attack on Wall Street | Attack on Wall Street | Jim Baxford |
| 2014 | The Ganzfeld Haunting | The Ganzfeld Haunting | Malone |
| 2014 | The Bag Man | The Bag Man | Larson |
| 2014 | A Fighting Man | A Fighting Man | Sailor O’Connor |
| 2014 | Turkey Shoot | Turkey Shoot | Rick Tyler |
| 2015 | Abandoned | Abandoned | Jim |
| 2015 | Gridlocked | Gridlocked | David Hendrix |
| 2015 | Isolation | Isolation | Max |
| 2021 | Blood Red Sky | Blood Red Sky | Berg |
| 2023 | Assassin | Assassin | Adrian |
| 2023 | Confidential Informant | Confidential Informant | Tom Moran |